Hans-Tore Bjerkaas
Store norske leksikon,Samfunn,Medier,TV og radio,TV- og radiopersoner,Kringkastingsledere
Hans-Tore Bjerkaas er en norsk kringkastingsmedarbeider og kringkastingssjef i NRK fra 2007 til 2013.
Bjerkaas ble i 1976 utdannet cand.mag. ved Universitetet i Tromsø med fagene historie, norsk og filosofi. Han var journalist i NRK Troms i 1977–1986 og NRK Hordaland i 1986–1992. Han ble så programredaktør i TV 2 i 1992–1993, og var deretter distriktssjef i NRK Troms i 1993–1997.Bjerkaas var fjernsynsdirektør i NRK i 1997–2000. Han ledet arbeidet med etableringen av NRKs kringkasterdivisjon og var direktør for denne divisjonen i 2000–2003. Deretter var han distriktsredaktør i NRK Troms og Finnmark i 2003–2007. Han var kringkastingssjef i NRK fra mars 2007 til mars 2013.Han var fra 2016 vikar som dommer i Utmarksdomstolen for Finnmark, som er en særdomstol. Kringkastingssjefen Hans-Tore Bjerkaas er en av få kringkastingssjefer som er rekruttert internt i NRK. I hans sjefsperiode oppnådde NRK på det meste at nær 90 prosent av alle nordmenn ble daglige brukere av statsinstitusjonens tilbud innenfor radio, fjernsyn eller internett. Det var i denne perioden – sommeren 2011 – NRK startet de såkalte minutt for minutt-sendingene ved å følge Hurtigruten seks sammenhengende dager fra Bergen til Kirkenes. Bjerkaas er også tildelt mye av æren for at indre strid og motsetninger på det personlige og organisatoriske plan i NRK ble dempet. Les mer i Store norske leksikon NRK